Úradný vestník L 289 , 24/11/1993 S. 0004 - 0005

Fínske špeciálne vydanie: Kapitola 3 Zväzok 53 S. 0187

Švédske špeciálne vydanie: Kapitola 3 Zväzok 53 S. 0187



Nariadenie Rady (ES) č. 3205/93 zo 16. novembra 1993, ktorým sa mení a dopĺňa nariadenie (EHS) č. 357/79 o štatistických zisťovaniach plôch vinohradov RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä jej článku 43, so zreteľom na návrh Komisie [1], so zreteľom na stanovisko Európskeho parlamentu [2], keďže článok 5 nariadenia (EHS) č. 357/79 [3] stanovuje, že ročné údaje o vinohradoch zbierané priebežnými zisťovaniami sa majú zaslať Komisii; keďže článok 4 nariadenia Rady (EHS) č. 2392/86 z 24. júla 1986, zakladajúci register vinohradov spoločenstva [4], stanovuje, že register sa má založiť do šiestich rokov od dátumu nadobudnutia účinnosti tohto nariadenia, keďže register začne byť funkčný alebo aspoň nadobudne formu umožňujúcu jeho použitie na štatistické účely v niektorých členských štátoch a regiónoch spoločenstva, hlavne pokiaľ ide o charakteristiky plôch viniča; keďže členské štáty, ktoré si už založili register vinohradov na národnej úrovni alebo v niektorých regiónoch a zabezpečujú jeho pravidelnú aktualizáciu podľa článku 5 (3) nariadenia (EHS) č. 2392/86, môžu ho začať používať na štatistické účely; keďže každoročne aktualizované štatistické výsledky z registra vinohradov sa môžu použiť aj ako zdroj ročných údajov, ak bola overená ich štatistická spoľahlivosť; keďže je podstatné zabezpečiť úzku spoluprácu medzi členskými štátmi a Komisiou; keďže zmluva stanovuje, že poľnohospodárska politika je politikou spoločenstva, keďže je potrebné stanoviť všeobecné a komplexné pravidlá platné v celom spoločenstve pre poľnohospodársku štatistiku, na ktorých sa zakladá Spoločná poľnohospodárska politika; keďže výsledná pracovná záťaž musí byť minimálna, čo sa zabezpečí tým, že sa v členských štátoch vyhne viacnásobnému zberu tých istých informácií, PRIJALA TOTO NARIADENIE: Článok 1 Nariadenie (EHS) č. 357/79 sa týmto mení a dopĺňa nasledovne: 1. k článku 5 sa pridáva nasledovný odsek: "4a. V úzkej spolupráci so zainteresovanými členskými štátmi Komisia preskúma, či sa splnili podmienky spájajúce sa s použitím údajov z registra vinohradov pre štatistické účely."; 2. vkladá sa nasledovný článok: "Článok 6a Členské štáty, ktoré zaviedli register vinohradov na národnej úrovni alebo v niektorých regiónoch a ktoré ho ročne aktualizujú tak, ako je stanovené v nariadení (EHS) č. 2392/86, môžu oznamovať Komisii ročné informácie stanovené v článkoch 5 a 6 tohto nariadenia, používajúc údaje z registra vinohradov ako ich zdroja." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. novembra 1993 Za Radu predseda A. Bourgeois [1] Ú. v. ES C 219, 13.8.1993, s. 19. [2] Stanovisko doručené 29. októbra 1993 (zatiaľ neuverejnené v úradnom vestníku) [3] Ú. v. ES L 54, 5.3.1979, s. 124. Nariadenie naposledy zmenené a doplnené v nariadení (EHS) č. 3570/90 (Ú. v. ES L 353, 17.12.1990, s. 8). [4] Ú. v. ES L 208, 31.7.1986, s. 1. Nariadenie naposledy zmenené a doplnené v nariadení (EHS) č. 3577/90 (Ú. v. ES L 353, 17.12.1990, s. 23). --------------------------------------------------